CELEX: 62009CN0087
Language: el
Date: 2009-03-02 00:00:00
Title: Υπόθεση C-87/09: Αίτηση για την έκδοση προδικαστικής αποφάσεως, την οποία υπέβαλε το Amtsgericht Schondorf (Γερμανία) στις 2 Μαρτίου 2009 — Ingrid Putz κατά Medianess Electronics GmbH

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/20
            
         Αίτηση για την έκδοση προδικαστικής αποφάσεως, την οποία υπέβαλε το Amtsgericht Schondorf (Γερμανία) στις 2 Μαρτίου 2009 — Ingrid Putz κατά Medianess Electronics GmbH
   (Υπόθεση C-87/09)
   2009/C 90/31
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Schondorf
   
      Διάδικοι στην υπόθεση της κύριας δίκης
   
   
      Ενάγουσα: Ingrid Putz
   
      Εναγομένη: Medianess Electronics GmbH
   
      Προδικαστικά ερωτήματα
   
   
               1)
            
            
               Έχουν οι διατάξεις του άρθρου 3, παράγραφοι 2 και 3, τρίτο εδάφιο, της οδηγίας 1999/44/ΕΚ (1) του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών, την έννοια ότι αντίκειται σε αυτές εθνική νομοθεσία κατά την οποία ο πωλητής, σε περίπτωση επανορθώσεως της μη σύμφωνης με τους όρους της συμβάσεως καταστάσεως του αγαθού μέσω αντικαταστάσεώς του, δεν βαρύνεται με τα έξοδα της τοποθετήσεως του μεταγενεστέρως παραδοθέντος καταναλωτικού αγαθού στο σημείο στο οποίο ο καταναλωτής εγκατέστησε το μη σύμφωνο με τους όρους της συμβάσεως καταναλωτικό αγαθό σύμφωνα με τη φύση και τη χρήση για την οποία προορίζεται το αγαθό αυτό, εφόσον η τοποθέτηση δεν επιβαλλόταν αρχικώς σύμφωνα με τη σύμβαση;
            
         
               2)
            
            
               Έχουν οι διατάξεις του άρθρου 3, παράγραφοι 2 και 3, τρίτο εδάφιο, της προπαρατεθείσας οδηγίας την έννοια ότι ο πωλητής, σε περίπτωση επανορθώσεως της μη σύμφωνης με τους όρους της συμβάσεως καταστάσεως του αγαθού μέσω αντικαταστάσεώς του, βαρύνεται με τα έξοδα της απομακρύνσεως του μη σύμφωνου με τη σύμβαση αγαθού από το σημείο στο οποίο ο καταναλωτής το εγκατέστησε σύμφωνα με τη φύση και τη χρήση για την οποία προορίζεται το αγαθό αυτό;
            
         
      (1)  Οδηγία 1999/44/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με ορισμένες πτυχές της πώλησης και των εγγυήσεων καταναλωτικών αγαθών (EE L 171, σ. 12).